**УКАЗАНИЯ ЗА ПРИЛАГАНЕТО НА КОМПЛЕКСНО АДМИНИСТРАТИВНО ОБСЛУЖВАНЕ – РАЙОН „НАДЕЖДА“ СТОЛИЧНА ОБЩИНА**

При предоставянето на административни услуги район „Надежда“ столична община прилага комплексно административно обслужване, когато са налице предпоставките, предвидени в закона и когато има материална компетентност, определена в нормативен акт, да издаде съответния документ или да участва в издаването му от компетентния орган.

Район „Надежда“ Столична община осъществява комплексно административно обслужване със съдействието на съответните институции и организации.

**Формата на искането за откриване на производството:** Ако в специален закон не е предвидено друго, искането за издаване на индивидуален административен акт се подава писмено или устно, като заявителят избира формата и начина на заявяване. Писменото искане и приложенията към него могат да се подадат по електронен път, чрез лицензиран пощенски оператор, факс.

**Препращане на компетентния орган**: Когато искането се отнася за комплексно административно обслужване, то може да бъде подадено до всеки административен орган, който участва в него. Административният орган, пред който е подадено искането, образува производството. Взаимодействието с другите административни органи при предоставянето на комплексна административна услуга се осъществява по реда на Наредбата за административното обслужване.

**Събиране на доказателства**: Район „Надежда“ Столична община не изисква предоставяне на информация или документи, които са налични в района или при друг орган, а ги осигурява служебно за нуждите на съответното производство.

**Срокове за издаване на индивидуалния административен акт**: Индивидуалните административни актове се издават в сроковете, предвидени в закона. Уведомяването за издадения административен акт се извършва в сроковете, предвидени в закона. Комплексно административно обслужване се осъществява в тридневен срок от получаване на достъп до данните на административните органи - първични администратори на данни.

**Съобщаване**: Индивидуалният административен акт може да бъде получен на мястото, където е заявен, или на посочен точен адрес, в случай че е заявено получаване чрез лицензиран пощенски оператор или по електронен път. Възможността за получаване по електронен път зависи от естеството на документа, реквизитите и приложенията на същия.